stanford-oval/wikipedia huggingface dataset:
ג'נה פישר
קריירה

פישר החלה את הקריירה שלה כשחקנית תיאטרון בזמן לימודיה בקולג'. לאחר שעברה ללוס אנג'לס החלה לשחק בסגנון קומדיה דל'ארטה עם תיאטרון "Zoo District". לדבריה לקח שלוש שנים של ניסיונות עד שקיבלה את התפקיד הראשון בטלוויזיה - תפקיד קול קטן בסדרה "ספין סיטי". בשנים הבאות שיחקה תפקידים קטנים בסרטים עצמאיים כגון "העובד המצטיין" (אנ') ו"המיוחדים" (אנ') כמו גם תפקידי אורח בסדרות טלוויזיה כמו "עמוק באדמה", "מופע שנות ה-70" ו"אחיות או לא להיות".
ב-2002 פישר הופיעה בסרטו הקצר של חברה, פיטר אלטון, Les Superficiales. הם הכירו במסגרת תיאטרון Zoo District ושיתוף פעולה נוסף שלהם היה בסרטה "Lollilove", בו פיטר שימש כתסריטאי, צלם, עורך וקריין.
קריירה > Lollilove

לאור התקדמותה האיטית בקריירת המשחק החליטה פישר ליצור סרט בעצמה. היא כתבה וביימה סרט מוקומנטרי, LolliLove ואף שיחקה בו בתפקיד ראשי. השחקן הראשי הנוסף היה בעלה דאז, ג'יימס גאן, אותו הכירה בצעירותה בסנט לואיס. שחקנים נוספים נבחרו מבין מכריהם, ביניהם ג'ודי גריר, לויד קאופמן וג'ייסון סיגל.
"כשהתחלנו לעבוד על הסרט לא חשבנו שהוא יהיה סרט אמיתי, זה יועד להיות פרויקט אלתור לג'יימס ולי, להנאתנו."
הקרנת הבכורה של Lollilove התקיימה בפסטיבל הסרטים הבינלאומי בסנט לואיס בנובמבר 2004. על תפקידה בסרט זכתה פישר בפרס גילדת שחקני המסך.
על אף תרומתו של הסרט לקריירה שלה העבודה עליו הייתה קשה וגרמה לה להתרחק מעולם הכתיבה והבימוי ולהתמקד במשחק. "הבימוי היה מתיש והכתיבה הייתה מייסרת. היה מאוד קשה לביים ולככב בסרט. היה לנו צוות קטן ביותר כך שעשיתי הרבה דברים שבמאי רגיל לא עושה, כמו הכנת אביזרים והגשת ארוחות. בו זמנית היה עלי להיכנס לדמות, לחזור על השורות שלי, להכין תלבושות לסט הבא, לתדרך שחקן ולעשות סיעור מוחין עם הצלם. אני טובה בריבוי משימות אבל זה היה יותר מידי בשבילי. לא יכולתי ליהנות כראוי מאף חלק. אני חושבת שאתמקד במשחק".
קריירה > המשרד

בשנת 2005 קיבלה פישר את התפקיד של פאם ביזלי בסדרת הטלוויזיה האמריקאית "המשרד", המבוססת על סדרה בריטית בעלת שם זהה.
פישר עבדה מספר שנים כפקידת קבלה ומזכירה, במקביל לניסיונותיה לפתח קריירה כשחקנית, והיא הרגישה התאמה לתפקיד פאם המשמשת בסדרה כפקידת קבלה.
בשנת 2007 הייתה מועמדת לפרס אמי על תפקידה בסדרה.
סמוך להשקת הסדרה אמרה בראיון: "בכנות, זה יהיה נפלא לשחק את פאם הרבה זמן... אין לי שאיפות גדולות להיות כוכבת קולנוע. הייתי שמחה להיות בתוכנית טלוויזיה מצליחה ומתמשכת."
בעקבות הצלחת הסדרה הקריירה של פישר כשחקנית קולנוע התבססה. ב-2006 כיכבה בסרטו של בעלה דאז, ג'יימס גאן, "חלקלק" (אנ'). ב-2007 מילאה תפקידים משניים בסרטים "האחים סולומון", "מחליקים אותה" ו"הולך חזק: סיפורו של דיואי קוקס".
ב-2008 שיחקה בסרט "הקידום" לצד שון ויליאם סקוט וג'ון סי. ריילי שגם כיכב לצידה בסרט "הולך חזק".
ב-2009 כיכבה בסרט "איש בודד" (אנ') וב-2010 בסרט העצמאי "קצת עזרה". ב-2011 גילמה דמות משנית בסרט "רווקים לשבוע".
קריירה > עבודות נוספות

ב-2006 פישר השתתפה בשעשועון הטלוויזיה "Celebrity Poker Showdown" בערוץ בראבו.
ב-2007 כיכבה פישר בקליפ לשירו של וילי ויזלי, "Through Any Window". ההיכרות עם ויזלי נולדה מעבודתו על הפסקולים של "LolliLove" ושל סרטו של בעלה לשעבר, "טרומיאו וג'ולייט".
בדצמבר 2007, במהלך שביתת איגוד התסריטאים האמריקאי, הופיעה באחד הפרקים של המחזה Darque Magick בתיאטרון "Sacred Fools Theater Company".
ב-2009 השתתפה בפרסומות של חברת Proactiv.
ב-2010 הנחתה במכירה פומבית של בית הספר בו למדה בנערותה ומכרה בעצמה אביזרים חתומים מסדרת "המשרד". באותה שנה פישר השתתפה בהפקת המחזה של בעלה, לי קירק, "Sad Happy Sucker".
ב-2013 כיכבה במחזה אוף ברודוויי מאת ניל לביוט, Reasons to Be Happy.
החל מאוקטובר 2019 היא מגישה לצד אנג'לה קינסי את הפודקאסט "Office Ladies" שמנתח פרקים מהסדרה בה שיחקו השתיים, המשרד.
חיים אישיים

ב-7 באוקטובר 2000, נישאה לקולנוען ג'יימס גאן, אותו הכירה בסוף שנות ה-90 דרך אחיו שון גאן. לאחר שבע שנות נישואים, השניים הודיעו על פרידתם בהצהרה משותפת ב-5 בספטמבר 2007, והם התגרשו כשנה לאחר מכן ונשארו חברים טובים.
מאז 2010 היא נשואה לתסריטאי לי קירק, ולהם בן ובת משותפים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | Channel 493 | ריין |  |
| 1998 | Born Champion | ונדי מילר |  |
| 2000 | המיוחדים | תלמידת קולג' | הופעת קמע |
| 2002 | Les superficiales | ילדה צרפתייה | סרט קצר |
| 2003 | Doggie Tales, Vol. 1: Lucky's First Sleepover | קלסי | דיבוב |
| 2004 | העובד המצטיין | ויספר |  |
| 2004 | The Women | לזלי | סרט קצר |
| 2004 | LolliLove | ג'נה גאן | ביימה את הסרט והשתתפה בכתיבה |
| 2005 | בתול בן ארבעים | אישה | ללא קרדיט |
| 2006 | חלקלק | שלבי |  |
| 2007 | מחליקים אותה (Blades of Glory) | קייטי ון ולדנברג |  |
| 2007 | האחים סולומון | מישל |  |
| 2007 | הולך חזק: סיפורו של דיואי קוקס | דרלין מדיסון |  |
| 2008 | הקידום | ג'ן סטאובר |  |
| 2009 | איש בודד | Susan Porter |  |
| 2010 | עזרה קטנה | לורה פלק |  |
| 2011 | רווקים לשבוע | מגי |  |
| 2012 | האיש המכני הענק | ג'ניס |  |
| 2013 | האם אתה כאן | אלי |  |
| 2014 | Kiss Me | ורה |  |
| 2017 | המצב של בראד | מלני סלון |  |
| 2018 | רכבת 15:17 לפריז | היידי סקרלטוס |  |
| 2024 | ילדות רעות: המחזמר | אמא של קיידי |  |
| TBA | New Year's Rev |  |  |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 2001 | עצמאי בשטח | בטי | פרק אחד |
| 2002 | על גבול השפיות | מלני | פרק אחד |
| 2002 | אחיות או לא להיות | קים | פרק אחד |
| 2003 | רפואה שלמה | קמיל פרימונט | פרק אחד |
| 2003 | מיס מאץ' | קוני | פרק אחד |
| 2004 | פשע מן העבר | דוטי | פרק אחד |
| 2005 | מופע שנות השבעים | סטייסי ואנמייקר | פרק אחד |
| 2005 | עמוק באדמה | שרון קיני | 2 פרקים |
| 2005–2013 | המשרד | פאם ביזלי | 187 פרקים |
| 2012 | דן נגד העולם | אמבר | דיבוב, פרק אחד |
| 2015 | קוראי החדשות | קלי ספירס | פרק אחד |
| 2015 | אתה, אני והאפוקליפסה | רונדה מק'נייל | תפקיד ראשי; 10 פרקים |
| 2016 | The Mysteries of Laura | ג'ניפר למברט | 3 פרקים |
| 2016 | הכריש | קלי | פרק אחד |
| 2016 | היסטוריה שתויה  | קת'רין רייט | פרק אחד |
| 2017 | The Guest Book  | ד"ר לורי גליף | פרק אחד |
| 2019-2018 | ביחד ולחוד (אנ') | לנה | תפקיד ראשי; 2 עונות |
הערות שוליים

↑  JAMES GUNN & JENNA FISCHER באתר Tlchicken.com
↑  The LolliLove Interview: Jenna Fischer באתר Playbackstl.com
↑  מערכת tvbee,'"`UNIQ--nowiki-00000003-QINU`"'‏יחסים קולגיאליים, באתר ‏מאקו‏, 21 בפברואר 2020
↑  Joe Williams, ‏St. Louis director James Gunn goes galactic, ‏St. Louis Post-Dispatch, ‏31 ביולי 2014
↑  Alumna works in "The Office" on NBC, ‏Truman State University Index, ‏7 באפריל 2005
↑  A Conversation With Director James Gunn, ‏St. Louis Magazine, ‏12 באוגוסט 2014
↑  'Office' actress Fischer, husband separate‎, ‏Reuters, ‏12 בספטמבר 2007
↑  Jenna Fisher Finds Love One Year After Divorce, ‏Contact Music, ‏24 בספטמבר 2008
| --- | --- |
בקרת זהויות :  PLWABN: 9813915447005606  BIBSYS: 1512647515143  BNE: XX5034496  BnF: cb159703925 (data)  GND: 137679475  ISNI: 0000 0001 1454 4365  LCCN: no2007079554  MusicBrainz: fa9b9f97-2efb-44f6-aa1f-c9e41da519b2  NKC: xx0110262  NLK: KAC2020O1019  NTA: 374540691  SUDOC: 172610915  VIAF: 106955045   WorldCat (עם VIAF): 106955045 
פישר, 2009
תובלה אווירית

מטוסי תובלה מדגם C-47 הפורקים אספקה בשדה התעופה טמפלהוף במהלך הרכבת האווירית לברלין
תובלה אווירית היא תובלה צבאית באמצעות כלי טיס. זהו תחום עיסוקו של כוח אווירי המתמקד בשינוע לוגיסטי של ציוד, אמצעי לחימה וכוח אדם, על ידי מטוסי תובלה או מסוקי סער, לשם השגת מטרות צבאיות.
תובלה אווירית מתחלקת לשתי דוקטרינות עיקריות: תובלה אסטרטגית בה מטוסי תובלה כבדים מובילים את הציוד והאספקה למרחקים גדולים ובמטרה לתמוך בצבא כמערכת. ותובלה טקטית המתבצעת על ידי מסוקי ומטוסי תובלה קלים יותר בתוך זירה מסוימת כדי לאפשר המשך פעילות מבצעית או כחלק מפעילות מבצעית, לדוגמה הצנחת אספקה בשדה הקרב, הצנחת כוחות אל תוך הקרב או חילוצם ממנו, וכן למבצעים מיוחדים כגון מבצע אנטבה, מבצע כחול וחום וכדומה.
מטוסי תובלה אווירית

| המדינה | סוג המוס | משקל המטען בטונות | משקל המראה מרבי (Max takeoff weight) בקילוגרם | אורך תא המטען (Cargo hold length) במטרים | רוחב תא המטען (Cargo hold width) במטרים | גובה תא המטען (Cargo hold height) במטרים | טווח טיסה ללא מטען בק"מ | טווח טיסה עם מטען מרבי בק"מ |
| --- | --- | --- | --- | --- | --- | --- | --- | --- |
| אוקראינה  | אנטונוב An-225  | 247   | 640,000   | 43.35   | 6.4   | 4.4   | 15,400 |  |
| אוקראינה   | אנטונוב An-124 רוסלן  | 150   | 402,000   | 36   | 6.4   | 4.4   | 14,000 | 3,700 |
| ארצות הברית  | לוקהיד C-5 גלקסי  | 129.274   | 381,018   | 37   | 5.8   | 4.1   | 13,000 | 4,260 |
| אוקראינה   | Antonov An-22  | 80   | 250,000   | 32.7   | 4.44   | 4.44   |  | 5,000 |
| ארצות הברית   | בואינג C-17 גלובמאסטר III  | 77.5   | 265,352   | 26.83   | 5.49   | 3.76   | 11,540 |  |
| סין  | שיאן Y-20  | 66   | 220,000   | 20   | 4   | 4   | 7,800 |  |
| אוזבקיסטן  | איליושין Il-76  | 60   | 190,000   | 24.54   | 3.45   | 3.4   | 9,300 |  |
| מדינות אירופה (נאט"ו) | איירבוס A330 MRTT  | 45   | 233,000   | 45   | 5.28   | 2.54   | 14,816 |  |
| מדינות אירופה (נאט"ו)  | איירבוס A400M  | 37   | 141,000   | 17.71   | 4   | 3.85-4   | 8,900 | 3,300 |
| יפן  | Kawasaki C-2   | 36   | 141,000   | 16   | 4   | 4   | 9,800 | 4,500 |
| ברזיל  | אמבראר C-390 מילניום  | 26   | 86,999   | 18.5   | 3.00   | 3.04   | 6,240 | 2,000 |
| סין   | Shaanxi Y-9  | 23   | 65,000   | 16.2   | 3.2   | 2.35   | 5,800 |  |
| מדינות ברית המועצות לשעבר   | Mil Mi-26  | 20   | 56,000   | 12   | 3.3   | 2.9   | 800 |  |
| ארצות הברית   | לוקהיד מרטין C-130J סופר הרקולס  | 19.8   | 70,370   | 12.5   | 3.05   | 2.75   | 3,334 |  |
| אוקראינה   | אנטונוב An-178  | 16 (18 max)   | 51,000   | 13.21   | 2.73   | 2.73   | 5,500 |  |
| ארצות הברית   | סיקורסקי CH-53K קינג סטליון  | 15.876   | 39,916   | 9.14   | 2.46   | 2   | 1,851 |  |
| איטליה  | Alenia C-27J Spartan  | 11.6 max   | 32,500   | 11.43   | 3.33   | 2.59   | 5,926 | 1,759 |
| ארצות הברית   | בואינג CH-47 צ'ינוק  | 10.886   | 22,680   | 9.14   | 2.53   | 1.98   | 1,173 |  |
| ספרד  | CASA C-295  | 7 (9.25 max)   | 23,200   | 12.69   | 2.7   | 1.9   | 5,000 | 1,555 |
ראו גם

תובלה צבאית
מטוס מטען
מטוס תובלה צבאי
הערות שוליים

↑  "Antonov An-22". Aerocorner. נבדק ב-3 בנובמבר 2021. {{cite web}}:  (עזרה)
1 2  "Comparison of military transport aircraft". theaviationzone.com. נבדק ב-15 באוגוסט 2021. {{cite web}}:  (עזרה)
↑  "Airbus A330 MRTT". Aerocorner. נבדק ב-3 בנובמבר 2021. {{cite web}}:  (עזרה)
↑  "Shaanxi Y-9". Military Today.
↑  "Mi-26 HALO". Federations of American Scientists - Military Analysis Network. נבדק ב-3 בנובמבר 2021. {{cite web}}:  (עזרה)
↑  "C-27J Capabilities and Cost Analysis Report" (PDF). wildfiretoday. Convergent Performance, LLC. נבדק ב-3 בנובמבר 2021. {{cite web}}:  (עזרה)
↑  "CH-47 Chinook". helis.com. נבדק ב-3 בנובמבר 2021. {{cite web}}:  (עזרה)
| תעופה צבאית  • תעופה • תעופה אזרחית |
| --- | --- | --- |
| סוגי כלי טיס | מטוס קרב • מטוס תובלה צבאי • מטוס תקיפה • מטוס קרב רב-משימתי • מפציץ • מטוס ריגול • מטוס תובלה • מסוק קרב • מסוק סער • מטוס שליטה ובקרה • כטב"ם | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| כלי נשק | פצצה (שימוש כללי ומונחית) • טיל אוויר-אוויר • טיל אוויר-קרקע • טיל שיוט • חימוש משוטט (כטב"ם מתאבד) • רקטה • תותח אוטומטי/מקלע כבד (כגון M2 בראונינג ו-M61A1 וולקן) | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים עיקריים | לוחמה אווירית • קרב אוויר • הפצצה אסטרטגית • הפצצה טקטית • תובלה אווירית • מודיעין אוויר | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מערכות עיקריות | לוחמה אווירית במלחמת העולם הראשונה • לוחמה אווירית במלחמת העולם השנייה • לוחמה אווירית במלחמת קוריאה • לוחמה אווירית במלחמת וייטנאם • לוחמה אווירית במלחמת המפרץ | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים משניים | טייסת • אלוף הפלות • גיחה • נ"מ • יעף • חמקנות  • לוחמה אלקטרונית | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| --- | --- |
בקרת זהויות :  NARA: 10641953  NKC: ph369432 
ערך זה הוא קצרמרבנושא תעופה. אתם מוזמנים לתרום לוויקיפדיה ו.
התרסקות מטוס חיל האוויר של ארצות הברית בקרואטיה

| --- | --- |

מסוק אמריקאי מרחף למחרת התאונה בסמוך לשרידי המטוס שהתרסק
 תאריך:  3 באפריל 1996
 שעה:  14:57
 מיקום:  בקרבת דוברובניק, קרואטיה
 גורם:  טיסה נשלטת לתוך הקרקע
 קואורדינטות:  42°35′54″N 18°15′08″E﻿ / ﻿42.598333333333°N 18.252222222222°E﻿ / 42.598333333333; 18.252222222222
 הרוגים:  35
 פצועים:  0 
 ניצולים:  0
 המעורבים באסון

 מטוס נוסעים:  בואינג 200–737
 מספר זנב:  73-1149
 שייכות:  חיל האוויר של ארצות הברית
 מוצא:  נמל התעופה הבינלאומי זאגרב, קרואטיה
 יעד:  נמל התעופה של דוברובניק, קרואטיה
 חניות ביניים:  נמל התעופה של טוזלה, בוסניה והרצגובינה
 נוסעים:  29
 אנשי צוות:  6
 הרוגים:  35
 ניצולים:  0
  (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי מיקום ההתרסקות(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי מיקום ההתרסקות
 
התרסקות מטוס חיל האוויר של ארצות הברית בקרואטיה התרחשה ב-3 באפריל 1996. מטוס נוסעים של חיל האוויר האמריקאי פגע בצלע הר במהלך גישתו לנחיתה בנמל התעופה של העיר דוברובניק. כל 35 יושבי המטוס נספו, ביניהם רון בראון, מזכיר המסחר של ארצות הברית.
התאונה

המטוס שהיה מעורב בתאונה היה גרסה צבאית של מטוס בואינג 200–737. הוא הופעל על ידי כנף התובלה ה-86, שבסיסה היה בבסיס חיל האוויר רמשטיין בגרמניה. הטיסה, שכינויה היה IFO-21, המריאה מנמל התעופה הבין-לאומי זאגרב ועליה 29 נוסעים וששה אנשי צוות. הנוסעים כללו משלחת של 12 אנשי מחלקת המסחר של ארצות הברית בראשותו של המזכיר רון בראון, חבר הקבינט בממשלו של נשיא ארצות הברית ביל קלינטון. עוד נמצאו במטוס קבוצה של 12 אנשי עסקים אמריקאים, עובד של ה-CIA, עובד של מחלקת האוצר, עיתונאי מהעיתון הניו יורק טיימס וכן שני אזרחים קרואטים - מתרגם וצלם. המשלחת האמריקאית יצאה לבלקן לדיונים במסגרת המאמצים לשקם את כלכלת מדינות יוגוסלביה לשעבר לאחר מלחמת האזרחים שם.
לאחר חניית ביניים בנמל התעופה של טוזלה שבבוסניה והרצגובינה המשיך המטוס בדרכו לנמל התעופה בדוברובניק שבקרואטיה, שנמצא בסמוך לחוף הים האדריאטי. בעת שהתקרב לנחיתה בדוברובניק שררו במקום תנאי מזג אוויר גרועים - עננות, ערפל וגשם כבד שהיקשו מאוד על הראות. במהלך הגישה אל מסלול הנחיתה, בעת שעמד בקשר רדיו עם הפיקוח האווירי הקרואטי, סטה המטוס כתשע מעלות שמאלה מנתיב הגישה למסלול ובשעה 14:57 לפי השעון המקומי פגע בצלע הר בגובה של 700 מטר מעל פני הים, כשלושה קילומטרים מנמל התעופה. לפני ההתרסקות לא השמיעו הטייסים קריאת מצוקה ולא נקטו בפעולה של ביטול נחיתה בגלל גישה שגויה (Missed Approach), הגם שכבר עברו את הנקודה שמעבר לה היו צריכים לנקוט בה.
לאחר שנותק קשר הרדיו של הפיקוח האווירי הקרואטי עם המטוס הועברה הודעה מיידית על כך לארצות הברית. חיפושים אחרי המטוס החלו על ידי השלטונות המקומיים ויחידות צבאיות של ארצות הברית. המטוס המרוסק אותר רק 4.5 שעות לאחר ההתרסקות, לקראת חשכה. התברר שעקב הפגיעה התפרק המטוס ורק חלקו האחורי הסמוך לזנבו נותר שלם. כל המצויים על סיפונו נהרגו במקום למעט אחת מהדיילות הצבאיות, שנפצעה אנושות. היא אותרה בתוך חלקו האחורי של המטוס, חולצה בקושי רב מאתר ההתרסקות, אך מתה מפצעיה לפני שהגיעה לבית חולים.
חקירת התאונה

ועדת חקירה של חיל האוויר של ארצות הברית חקרה את התאונה בהשתתפות נציגים של המועצה הלאומית לבטיחות בתעבורה, רשות התעופה הפדרלית ורשות התעופה האזרחית של קרואטיה. היא הגישה את הדין וחשבון שלה ב-7 ביוני 1996. עבודתה הייתה מורכבת יותר שכן משום שהמטוס היה צבאי, לא נמצאו בו מקליט נתוני טיסה ומקליט קול בתא הטייס.
הגישה לנמל התעופה בדוברובניק נעשתה בסיוען של שתי משואת רדיו לא-כיווניות (Non-Directional Beacon) אחת מהן הייתה מוצבת על אי מצפון-מערב לנמל התעופה והאחרת בנמל עצמו. פרט לכך נעזרו הטייסים בתרשים רשמי של גישה לנחיתה (Jeppesen Chart) בנמל תעופה זה שהופק על ידי הרשויות הקרואטיות. נחיתה באמצעות משואה לא-כיוונית נוהגת במקומות רבים בעולם אך כמעט ואיננה מתקיימת בארצות הברית. לכן לא היו רוב צוותי האוויר האמריקאים מנוסים דיים בשימוש בה.
הוועדה מצאה שטייסי המטוס השתמשו בתרשים גישה לנחיתה שלא נבדק ואושר על ידי משרד ההגנה האמריקאי (כלומר שטייסים צבאיים אמריקאים לא היו אמורים לנחות בסיועו). לאחר התאונה התברר שהתרשים ציין סף גובה נמוך מדי לשם גישה לנחיתה. למרות שהתרשים לא אושר החליטו מפקדי כנף 86 להתיר למטוסיהם לנחות בדוברובניק. הוועדה גם מצאה שעל המטוס היה רק מגלה כיוון אוטומטי (Automatic Direction Finder) אחד במקום השניים שהיו דרושים על מנת לערוך נחיתה בסיוען של שתי משואות רדיו לא-כיווניות. נמצא גם שהמטוס טס במהירות גבוהה מהמהירות המתאימה לצורך גישה לנחיתה באותו מקרה.
ועדת החקירה קבעה שההתרסקות התרחשה עקב טעויות אנוש של הטייסים, לאחר שאלו ביצעו גישה שגויה לנחיתה על בסיס תרשים גישה לנחיתה פגום. היא מצאה שתנאי מזג האוויר הגרועים לא תרמו באופן משמעותי להתרחשות התאונה. אחריות לתאונה הוטלה גם על 13 קצינים אחרים של חיל האוויר האמריקאי, שחלקם נענשו. בעקבות החקירה הוחלט להתקין מקליט נתוני טיסה ומקליט קול בתא הטייס במטוסי חיל האוויר ולאכוף את השימוש בתרשימי גישה לנחיתה מאושרים בלבד.
בעקבות התאונה

שלושה ימים לאחר התאונה נמצא פקח טיסה מנמל התעופה בדוברובניק ללא רוח חיים. המשטרה קבעה כי הוא התאבד בירייה.
במקום ההתרסקות על צלע ההר הוצב לזיכרון צלב מתכת גדול. מוביל אליו שביל הליכה הנקרא על שמו של רון בראון.
בניין בעיר העתיקה של דוברובניק נקרא על שמו של בראון ומוקדש לאזכרת נספי התאונה.
בתרבות הפופולרית

פרק של הסדרה תעופה בחקירה סקר את התאונה. הפרק נקרא "ערפל מלחמה".
לוח סקארה

לוח סקארה הוא תבליט הכולל רשימה של שליטי מצרים שנוצרה בתקופתו של רעמסס השני מתקופת הממלכה החדשה. הרשימה כוללת שליטים מהשושלת הראשונה ועד רעמסס השני מהשושלת התשע-עשרה. שמות השליטים מצוינים בתוך כרטוש. הרשימה מוצגת היום במוזיאון המצרי בקהיר.
הלוח נמצא בשנת 1861 באתר הארכאולוגי סקארה ליד קהיר בקברו של Tjenry ‏(ẖrj-ḥ3bt-ḥr.j-tp) שהיה הכהן הראשי והמפקח על כל עבודות המונומנטים המלכותיים של רעמסס השני.
הלוח מכיל שמות של 58 שליטים בסדר מהסוף להתחלה עד השושלת הראשונה. הרשימה אינה כוללת שליטים מתקופת הביניים השנייה, שליטי החיקסוס ושליטים שהיו קרובים לפרעה אחנתון שכפר באל אמון. גם ברשימת המלכים מאבידוס שנוצרה בזמנו של סתי הראשון אביו של רעמסס, הושמטו השליטים שהיו מקורבים לאחנתון.
מתוך הרשימה שרדו 47 שמות, שגם הם ניזוקו קשה. ברשימה נמצאו אי דיוקים, השושלת הראשונה מתחילה מהשליט אצ'יב, החמישי בשושלת. בשושלת השלישית הוזכרו רק ארבעה שליטים. רק הרשימה של השושלת השתים-עשרה תואמת את הרשימות האחרות במלואה.
ציור הלוח כפי שנראה בשנת 1864 על ידי אוגוסט מארייט
מכינת מיצר

| --- | --- |
חינוך הומניסטי בגולן

 מכינה קדם-צבאית
 על שם:  אתי הילסום; סטפה וילצ'ינסקה; סופי שול
 מוטו:  "הֱיֵה אָדָם!"
 תקופת הפעילות:  1998–הווה (כ־27 שנים)
 התמחות:  חינוך הומניסטי; הומניזם ודמוקרטיה; אקו-הומניזם; יהדות כתרבות; אתיקה חילונית; פילוסופיה מעשית; הכנה לשירות תורם ומשמעותי בצה"ל
 בעלי תפקידים
 מנכ"ל:  ליעד סולנקו
 תלמידים
 :  80
 שונות
 ספרים:  'ליקוטים' - פרקי לימוד מבית מדרשת מיצר  'ילקוטים' - תרבות עברית ואתיקה חילונית  'שרירי ליבה' - לאזרחות דמוקרטית והומניסטית
 מיקום
 מיקום:  מיצר (מושב)
 מדינה:  ישראל
 קואורדינטות:  32°46′06″N 35°44′09″E﻿ / ﻿32.768423503381°N 35.735883819256°E﻿ / 32.768423503381; 35.735883819256
 https://www.meitzar.org.il/
  (למפת הגליל העליון מוגדלת) מכינת מיצר(למפת הגליל העליון רגילה) מכינת מיצר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכינת מיצר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכינת מיצר
 
מכינת מיצר היא מכינה קדם צבאית השוכנת בדרום רמת הגולן ביישוב מיצר ופועלת כאחת התוכניות החינוכיות שמפעילה המדרשה לחינוך הומניסטי בגולן. המכינה פועלת מאז שנת 1998 במטרה לפתח רגישויות, תובנות ויכולות שיש להן ערך מוכח בקידום החברה האנושית בכלל ומדינת ישראל בפרט לקראת איכות חיים של רווחה, שגשוג והוגנות. האחריות ההומניסטית שלנו היא לקיום בכבוד לכל אדם באשר הוא אדם.
המכינה מפעילה בית מדרש הומניסטי ע"ש אתי הילסום.
בעקבות הרפורמה המשפטית בישראל (2023), ניסחו חניכי וצוות המכינה 'אמנה ערכית של צעירים הומניסטים ודמוקרטים לאור הציווי "הֱיֵה אָדָם!"' ומאז ציווי זה מהווה את המוטו של המכינה.
בכל מחזור במכינה לומדים כ-80 חניכים המחולקים ל-4 קבוצות. נכון לשנת 2025 למכינה יש כ-1200 בוגרים.
חזון וייעוד

חזון המכינה כפי שמופיע באתר המכינה:
המדרשה הישראלית למנהיגות ואחריות חברתית "מיצר", השוכנת ביישוב מיצר שברמת הגולן ומיועדת לצעירים חילונים, היא ארגון חינוכי, הומניסטי וציוני הפועל לקידום הבאים בשעריו למיטבם ולמצוינות ב"בנאדמיות", תוך זיקה לערכיה של מדינת ישראל כמדינה יהודית-דמוקרטית וליברלית, ומתוך תחושת אחריות לעתידה של חברה ישראלית הוגנת, מקדמת רווחה, שוויונית, מקדשת זכויות לכל אדם ורודפת שלום.
אנו פועלים מתוך אמונה שלחברה הישראלית נחוץ עוגן רוחני וערכי כדי לפתח עמידות בפני שסעים תרבותיים, לבסס איתנות דמוקרטית ולכידות חברתית, ובתוך כך להעצים את כוחותיהם של הצעירים להתמודד עם אתגרי המאה ה-21. ייעודנו הוא לפתח בקרב הצעירים דפוסי התייחסות נאותים, אינטלקטואליים ורגשיים, כלפי אדם וטבע – זה הרצון לבנות את השלום שבתוכנו, עם זולתנו ועם עולמנו.
זוהי הצהרת אמונים: אנו מאמינים שבכוחו של דיאלוג חינוכי של צעירים ומחנכים, ובכוחם של הצעירים עצמם, לשפר את איכות החברה הישראלית וליצור עתיד מבטיח יותר.
תפיסה חינוכית ותחומי הלימוד

המכינה פועלת לקידום מנהיגות חברתית לישראל מתוך פיתוח יכולות התמודדות עם אתגרי המאה הנוכחית תוך שהיא מתמקדת בקידום קיימוּת מיטבית בחמישה תחומי אחריות כפי שמופיעים באמנה הערכית שלה ובהשראת נייר העמדה על מנהיגות חינוכית ערכית בעת הזו:
קיימות סביבתית - אחריות להגנה על משאבי הטבע, על המגוון הביולוגי ועל היציבות האקלימית והאקולוגית; קיימות חברתית - אחריות להבטחת כלכלה איתנה, צדק חברתי ושוויון הזדמנויות; קיימות דמוקרטית - אחריות לביסוסם של זכויות אדם, שוויון אזרחי, הגינות ושלטון חוק במדינה דמוקרטית; קיימות בריאותית - אחריות לפיתוח איתנות, חוסן ואורחות חיים המקדמים את בריאות הגוף והנפש; קיימות תרבותית - אחריות לפיתוחם של השכלה רחבה וכישורי חשיבה, היכרות עם מורשות התרבות והתנסות משמעותית בתחומי היצירה והאמנות.
התפיסה החינוכית במכינה רואה הלימוד כשלב ראשון של צמיחה, טיפוח וגיבוש אישיות, בדרך לצעד הבא של הגשמה ועשייה בשלוש שדות קיום: הטבעי, החברתי והתרבותי. לתפיסה זו חינוך "לבנאדמיות" הוא הרבה יותר מהקניית ידע, פיתוח מיומנויות והטמעת המורשת והנורמות החברתיות - הוא טיפוח הומניות, הגינות, היגיון, הידברות, התחשבות והתפתחות. הוא ראשית לכול קידום כולל ומכבד של צעירים למיטבם כבני אדם: אל הטוב החווייתי של שמחת החיים, הטוב האיכותי של מצוינות תפקודית והטוב המוסרי של דאגה לשלומם שלאחרים ולכבודם. זהו חינוך שמבקש לגדל דורות חדשים של בני אדם שמגשימים את הטוב האנושי באישיותם ובהתנהגותם ומבקשים לאפשר את הטוב הזה גם לזולתם על פי דרכם - בחינת אדם לאדם אדם.
תוכנית הלימודים כוללת קורסים, הרצאות, סמינרים וסדרות בתחומים מגוונים כגון:
יהדות כתרבות - יהדות חילונית הומניסטית, פילוסופיה יהודית, גוונים ביהדות.
הומניזם ודמוקרטיה - בית מדרש הומניסטי, שפה יהודית דמוקרטית, טקסטים מכוננים, חיזוק שרירי ליבת הנפש, מגדר.
פילוסופיה מעשית.
ציונות וחברה ישראלית - גוונים וסוגיות בחברה הישראלית, חברה וכלכלה, ציונות, התיישבות.
גאופוליטיקה - רמת הגולן, הכרת הארץ, המזרח התיכון, הסכסוך הישראלי-פלסטיני, אקטואליה, תקשורת, אקלים.
אמנות ויצירה תרבותית - ספרות ושירה, מחול, כתיבה יוצרת, אמנות פלסטית.
אורח חיים וחיי קהילה בריאים - מוגנות ומודעות, כושר גופני.
הגשמה - עשייה קהילתית, הכנה לשירות תורם ומשמעותי בצבא.
התוכנית ומבנה הלו"ז מכוונים כך כדי שהחניכים יגלו יוזמה מתוך אחריות אישית ורצון להשפיע. כך למשל שנת המכינה מחולקת ל-3 שלישים שמתחילים במכין-מכינה ונגמרים בחודשיים של ניהול עצמי מלא כולל ניהול תקציב ובניית לו"ז.
מעורבות בקהילה

המכינה פועלת למעורבות ועשייה חינוכית וחברתית בגולן ובחברה הישראלית. החניכים מתנדבים באופן קבוע במהלך השבוע על מנת לסייע לזולת, להתנסות בעשייה תורמת בקהילה ואחריות על החברה.
בנוסף לעיתים נערכים פרויקטים שנתיים על ידי חניכי המכינה: שיפוץ ושיקום טבע ושמורות וליווי ניצולי שואה בדגש על קשרים חברתיים עם קשישים. החניכים משתתפים גם באירועים משותפים עם תושבי מיצר, באימוץ מקטעים בשביל הגולן ובקיום חגים עם אוכלוסיות בעלות צרכים מיוחדים. המכינה בקשר עם מסגרות הרווחה ברמת הגולן ובטבריה על מנת לסייע ככל שניתן.
תוכניות המשך לבוגרים

לאחר שנת המכינה מתקיימות תוכניות המשך לבוגרי המכינה אשר מהוות מעין "קומה שנייה" לשנת המכינה:
תוכנית 'נטעים חקלאות' - תוכנית לאומית חקלאית לבוגרי צבא. במסגרת התוכנית פועלים מספר גרעינים חקלאיים בקיבוצים ברחבי הגולן. התוכנית משלבת עבודה חקלאית לצד לימודי תוכן ערכיים ואיכותיים, ומטרתה לתת מענה מעמיק לצעירים בוגרי צבא המחפשים נתיב הגשמה משמעותי וייחודי
תוכנית 'נטעים חינוך' - תוכנית אזורית לבוגרי צבא ובמסגרתה משתלבים משתתפי התוכנית במסגרות חינוכיות בלתי פורמליות בדרום רמת הגולן.
תוכנית 'מסע שחרור' - תוכנית אזורית לבוגרי צבא ובמסגרתה קבוצות צעירים משוחררים מטיילים בשבילי הגולן תוך שהם משתתפים בסדנאות לימוד לקראת החיים האזרחיים ובכלל זה ניהול תקציב אישי, טיילות בטוחה בארץ ובחו"ל, אזרחות פעילה ועוד.
כמו כן, כל מחזור שמסיים את שנת המכינה מלווה על ידי צוות המכינה למשך שנתיים משירותם הצבאי על מנת לגבש מפגשי שיח ומפגשים חברתיים, ליווי במהלך השירות הצבאי וגיבוש רעיונות המשך.
צוות ניהולי

אריאל שגיא – יו"ר העמותה
ליעד סולנקו – מנכ"ל וראש המכינה